  Майя Бывальцева «Кышкытлыко ветлон» валатонлэсь пуштроссэ выль сямен усьтӥзы ГИБДД-ын. 13-тӥ со сярысь ивортэ «Коммерсант» газет. «Кышкытлыко ветлон улын Кун автоинспекция ӵектэ валаны одӥг яке кӧня ке умойтэм ужъёсты бӧрсьысь трос пол лэсьтэмез», — верамын ивортонын. Вераськон мынэ одӥг чурысь мукетаз выжись автомобилез лэзьымтэ сярысь (солы нырысь эрикрад сётэмын ке); трос машинаосын вань чуръёс тырмем дыръя чурысь чуре потан сярысь (бур пала но паллян пала кожон, берытскон, дугдон яке могӟетэз котыр ортчон лыдэ уг басьтӥськы). Озьы ик отчы пыре азьпалан мынӥсь машина дорозь, артэ мынӥсь машинаен висэз пичи возён, юнме шорысь шуак дугдон но ортчись машиналы люкетон. Сыӵе ветлон кышкыт учыр кылдытыны быгатэ, лыдъяло ГИБДД-ын. Куронъёсты тӥясьёсты автоинспекция штраф тырытыны яке правозэс таланы быгатоз. Валатонъёсъя пуктэтэз Россиысь кивалтэт кутоз. Мерлыко огазеяськонъёслэсь, но ГИБДД-ысь ӧнерчиослэсь кичӧлтонзэс умоен лыдъязы ке, сое сюрес вылтӥ мынон-ветлон куронъёсы пыртозы. Тодэ вайытом, сюрес вылтӥ мынон-ветлон куронъёсы ватсанъёсты дасяны кутскизы 2015-тӥ арын. Соос кулэ, ГИБДД-ысь ӧнерчиос сюрес вылтӥ вожомыса ветлӥсь водительёсын нюръяськыны мед быгатозы шуыса. Кышкытлыко ветлэм понна кӧня ке пӧртэм кылкутонъёс эскерисько: 5 сюрс манет штраф, правоез талан но уголовной кылкутон. Тегъёс: Авто ГИБДД Удмуртия Россия сюресвылтветлонкуронъёс  